pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ขอบคุณเจ้าหน้าที่ทุกฝ่ายอุทิศตนทำงานหนักเพื่อประชาชน และรู้สึกตื้นตันใจที่เห็นความจงรักภักดีอย่างเต็มเปี่ยม แนะทุกคนเรียนรู้และเห็นใจกัน นำไปสู่การจัดระเบียบและปฏิรูปประเทศให
วันอังคารที่ 1 พฤศจิกายน 2559
นายกฯ ขอบคุณเจ้าหน้าที่ทุกฝ่ายอุทิศตนทํางานหนักเพื่อประชาชน และรู้สึกตื้นตันใจที่เห็นความจงรักภักดีอย่างเต็มเปี่ยม แนะทุกคนเรียนรู้และเห็นใจกัน นําไปสู่การจัดระเบียบและปฏิรูปประเทศให
นายกฯ ขอบคุณเจ้าหน้าที่ทุกฝ่ายอุทิศตนทํางานหนักเพื่อประชาชน และรู้สึกตื้นตันใจที่เห็นความจงรักภักดีอย่างเต็มเปี่ยม แนะทุกคนเรียนรู้และเห็นใจกัน นําไปสู่การจัดระเบียบและปฏิรูปประเทศให้ดีขึ้น
วันที่ 30 ตุลาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้ติดตามการปฏิบัติงานของเจ้าหน้าที่ทุกฝ่ายในการอํานวยความสะดวกแก่พี่น้องประชาชนจากทั่วประเทศ ที่เดินทางมากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช ซึ่งมีจํานวนมากกว่าที่คาดการณ์ไว้ ทําให้ต้องมีการปรับแผนและใช้เวลามากขึ้น เพื่อให้ประชาชนได้เข้าไปยังพระบรมมหาราชวังอย่างครบถ้วนบริบูรณ์
“ท่านนายกฯ ฝากขอบคุณเจ้าหน้าที่ทุกคนทุกฝ่ายที่ร่วมแรงแข็งขันทําหน้าที่ของตนอย่างหนัก เพื่อดูแลพี่น้องประชาชนและถวายเป็นพระราชกุศล และยังรู้สึกตื้นตันใจที่ได้เห็นถึงความจงรักภักดีและความสํานึกในพระมหากรุณาธิคุณอย่างหาที่สุดมิได้ของคนไทยทั่วทุกสารทิศที่มีต่อองค์พระมหากษัตริย์ผู้ทรงเป็นที่รักยิ่งของพสกนิกร
นอกจากนี้ ท่านนายกฯ อยากเห็นความร่วมมือของประชาชนในการปฏิบัติตามคําแนะนําของเจ้าหน้าที่ในทุกเรื่อง ทั้งการเข้าคิว การใช้รถสาธารณะ การแต่งกาย และกิริยามารยาท เพื่อให้เกิดความเรียบร้อยและสมพระเกียรติ พร้อมทั้งขอให้ทุกคนดูแลรักษาสุขภาพของตนให้ดี ไม่ให้เจ็บป่วย จากอากาศที่ร้อนอบอ้าวและฝนที่ตกลงมา”
พลโท สรรเสริญ กล่าวต่อว่า นายกรัฐมนตรียังได้ฝากให้ข้อคิดแก่คนไทยทุกคนว่า ขอให้ทุกคนใช้เวลานี้เรียนรู้และเข้าใจซึ่งกันและกัน มีความเห็นอกเห็นใจกัน เพราะสิ่งเหล่านี้จะเป็นพื้นฐานสําคัญนําไปสู่การจัดระเบียบสังคมและการปฏิรูปประเทศให้สัมฤทธิผลตามเป้าหมายในโอกาสข้างหน้า
---------------------------
รัฐบาลไทย-ข่าวทำเนียบรัฐบาล-รัฐมนตรี “เฉลิมชัย” เปิดงาน "10 ปี หม่อนไหมสืบสาน ต่อยอดภูมิปัญญาพัฒนาเพิ่มผลผลิต"
วันพุธที่ 4 ธันวาคม 2562
รัฐมนตรี “เฉลิมชัย” เปิดงาน "10 ปี หม่อนไหมสืบสาน ต่อยอดภูมิปัญญาพัฒนาเพิ่มผลผลิต"
รัฐมนตรี “เฉลิมชัย” เปิดงาน "10 ปี หม่อนไหมสืบสาน ต่อยอดภูมิปัญญาพัฒนาเพิ่มผลผลิต" พร้อมเดินหน้าขยายตลาดผ้าไหมทั้งในประเทศและต่างประเทศ มุ่งพัฒนาเกษตรกรให้เป็นเกษตรกรปราดเปรื่อง หรือ Smart Farmer
เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดงานวันคล้ายวันสถาปนากรมหม่อนไหม ครบรอบปีที่ 10 "10 ปี หม่อนไหมสืบสาน ต่อยอดภูมิปัญญาพัฒนาเพิ่มผลผลิต" ณ กรมหม่อนไหม ว่า กระทรวงเกษตรและสหกรณ์ โดยกรมหม่อนไหม ได้ดําเนินงานตามพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงอนุรักษ์ส่งเสริมงานหม่อนไหมให้ได้รับการยอมรับทั้งในประเทศและต่างประเทศ ซึ่งกรมหม่อนไหมได้พัฒนาไหมไทยให้ได้รับการยอมรับในระดับนานาชาติ นอกจากนี้ ยังมุ่งส่งเสริมให้มีการเพิ่มช่องทางการจําหน่ายในสนามบินทุกแห่งและห้างสรรพสินค้าชั้นนําทั่วประเทศ โดยเน้นที่ความหลากหลายของชนิด ลวดลาย และราคาตั้งแต่ราคาย่อมเยาไปจนถึงราคาระดับพรีเมี่ยม เพื่อเป็นทางเลือกให้ผู้สนใจสามารถเลือกซื้อได้ อีกทั้งยังได้มีการประสานกับการท่าอากาศยานในการนําผ้าไหมไปจําหน่ายในสนามบินทุกแห่งทั่วประเทศด้วย
อย่างไรก็ตาม จะต้องมีการพัฒนาเกษตรกรให้เป็นเกษตรกรปราดเปรื่อง หรือ Smart Farmer โดยพัฒนาเกษตรกรผู้ปลูกหม่อนเลี้ยงไหมให้อยู่ในอาชีพหม่อนไหมได้อย่างปลอดภัย มั่นคงและยั่งยืน โดยปัจจุบันกรมหม่อนไหมมีเกษตรกรที่ขึ้นทะเบียนแล้ว 1,421 ราย และตั้งเป้าหมายในปีงบประมาณ พ.ศ. 2563 จะสามารถขึ้นทะเบียน Smart Farmer หม่อนไหมรายใหม่ อีกจํานวน 1,500 ราย โดยในจํานวนนี้จะส่งเสริมให้อาสาสมัครเกษตรของกรมหม่อนไหม ที่เรียกว่า “หม่อนไหมอาสา” ให้เป็น Smart Farmer ในการทําหน้าที่ประสานงานระหว่างเกษตรกรและเจ้าหน้าที่กรมหม่อนไหม รวมทั้งส่วนราชการในสังกัดกระทรวงเกษตรและสหกรณ์และหน่วยงานในพื้นที่ เพื่อให้บริการด้านการเกษตรแก่เกษตรกรในระดับครัวเรือนและหมู่บ้านอย่างทั่วถึง ซึ่งหม่อนไหมอาสาที่เป็น Smart Farmer จะเป็นตัวอย่างต้นแบบที่ดีในการประกอบอาชีพด้านหม่อนไหม และสามารถส่งเสริมและพัฒนาเกษตรกรหม่อนไหมให้เป็นไปอย่างมีประสิทธิภาพในรูปแบบบูรณาการของทุกหน่วยงาน ทําให้เกษตรกรหม่อนไหมในพื้นที่มีความเข้มแข็งและสามารถพึ่งพาตนเองได้
สําหรับกิจกรรมภายในงาน มีการมอบรางวัลแก่ผู้แทน Smart Farmer ทั่วประเทศที่ได้รับการคัดเลือกการแสดงนิทรรศการผลงานกรมหม่อนไหม อาทิ อนุรักษ์ภูมิปัญญาสืบสานลายผ้าสู่สากล การติดดวงตรานกยูงพระราชทานบนผลิตภัณฑ์ผ้าไหม โครงการวิจัยและพัฒนาผลิตภัณฑ์โยเกิร์ตผสมมัลเบอร์รี่ โครงการผลิตการใช้เส้นไหมไทยที่สาวด้วยวิธีการต่าง ๆ ต่อคุณสมบัติผ้าไหม โครงการกระบวนการผลิตแอนโทไซยานินผงจากผลหม่อนสําหรับผลิตภัณฑ์เสริมอาหารและโครงการฟิล์มโปรตีนและคุณลักษณะฟิล์มโปรตีนที่ได้จากเศษเหลือกระบวนการผลิตเส้นไหม โครงการ Smart Farmer โครงการไหมอาสา เป็นต้น นอกจากนี้ ยังมีการแสดงผ้าไหมลายโบราณล้ําค่าที่หาชมได้ยาก และการจําหน่ายสินค้าผ้าไหมตรานกยูงพระราชทาน ผ้าไหม GI ผ้าไหมเด่นจากจังหวัดต่าง ๆ เวชสําอางและผลิตภัณฑ์อื่น ๆ จากหม่อนและไหม รวมทั้งการแจกชิมชาถั่งเช่า ชาใบหม่อน และอาหารจากหม่อนและไหมด้วย
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รอง นรม. พล.อ.อ ประจินฯ ประธานโครงการครอบครัวพอเพียงสู่สถานศึกษาและชุมชน เป็นประธานพิธีเปิดกิจกรรม “ การส่งเสริมศักยภาพแก่นักเรียนแกนนำจิตอาสา ”
วันอังคารที่ 3 ตุลาคม 2560
รอง นรม. พล.อ.อ ประจินฯ ประธานโครงการครอบครัวพอเพียงสู่สถานศึกษาและชุมชน เป็นประธานพิธีเปิดกิจกรรม “ การส่งเสริมศักยภาพแก่นักเรียนแกนนําจิตอาสา ”
รอง นรม. พล.อ.อ ประจิน ประธานโครงการครอบครัวพอเพียงสู่สถานศึกษาและชุมชน เป็นประธานพิธีเปิดกิจกรรม “ การส่งเสริมศักยภาพแก่นักเรียนแกนนาจิตอาสา ” Leader Camp เพื่อสืบสานพระราชปณิธานหลักปรัชญาเศรษฐกิจพอเพียงสู่การพัฒนาที่ยั่งยืน
เมื่อวันจันทร์ ที่ 2 ตุลาคม 2560 เวลา 10.00 น. ที่ โรงเรียนบดินทรเดชา (สิงห์ สิงหเสนี) 2 พลอากาศเอก มณฑล สัชฌุกร โฆษกประจํารองนายกรัฐมนตรี (พลอากาศเอก ประจิน จั่นตอง) เปิดเผยว่า พลอากาศเอก ประจิน จั่นตอง รองนายกรัฐมนตรี ประธานโครงการครอบครัวพอเพียงสู่สถานศึกษาและชุมชน เป็นประธานพิธีเปิดกิจกรรม “ การส่งเสริมศักยภาพแก่นักเรียนแกนนําจิตอาสา ” Leader Camp เพื่อสืบสานพระราชปณิธานหลักปรัชญาของเศรษฐกิจพอเพียงสู่การพัฒนาที่ยั่งยืน ซึ่งเป็นกิจกรรมค่ายส่งเสริมศักยภําพควํามเป็นผู้นําและผู้ตํามที่ดี เพื่อเปิดพื้นที่การเรียนรู้ให้กับ โดยมีนักเรียนที่เข้าร่วมโครงการ จํานวนทั้งสิ้น 500 คน และ ครู 55 คน จาก 55 โรงเรียนทั่วประเทศมีระยะเวลาการอบรม 3 วัน ตั้งแต่วันที่ 2 – 4 ตุลาคม 2560
โดยมีเครือข่ายแกนนําจิตอาสามากที่สุดในประเทศไทยครอบคลุมทั้ง 76 จังหวัดและในเขตกรุงเทพมหานคร และมีศูนย์ครอบครัวพอเพียงรวม 123 แห่งทั่วประเทศศูนย์ครอบครัวพอเพียง หมายถึง ศูนย์รวมคนดี คนที่มีศรัทธาความดีในตนเอง มีความเชื่อมั่นในคําสอนของพ่อ 5 คา 5 ข้อที่พ่อสอนและมีปรารถนาที่จะทาประโยชน์เพื่อความสุขของผู้อื่นโดยไม่หวังสิ่งตอบแทน
รองนายกรัฐมนตรี กล่าวเพิ่มเติมว่า ครัวครัวพอเพียง คือครอบครัวของคนดี ที่มีความเชื่อมั่นในความดี มีจิตอาสาทําประโยชน์ต่อผู้อื่นโดยไม่หวังสิ่งตอบแทน และเชื่อมั่นในศาสตร์พระราชา จนสามารถพึ่งพาตนเองได้ ซึ่งมูลนิธิครอบครัวพอเพียงนั้น มีการปลูกฝังให้นักเรียนมีความคิดดี และพัฒนานักเรียนให้มีใจรักในการทํากิจกรรมจิตอาสา ซึ่งจะก่อให้เกิดประโยชน์ต่อตนเอง ครอบครัว และสังคมสืบไปและภายหลังพิธีเปิดงานฯ รองนายกรัฐมนตรี ได้เดินเยี่ยมชมนิทรรศการจากครอบครัวพอเพียงของโรงเรียนต่างๆ จากทั่วประเทศ
..................................................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-นางสาวมนัญญา  ไทยเศรษฐ์  รัฐมนตรีช่วยว่าการกระทรวงเกษตรและสหกรณ์ ผู้บริหารระดับสูงหน่วยงานในสังกัดกระทรวงเกษตรและสหกรณ์ ลงพื้นที่ตรวจราชการและกล่าวมอบนโยบาย
วันพฤหัสบดีที่ 5 มีนาคม 2563
นางสาวมนัญญา  ไทยเศรษฐ์  รัฐมนตรีช่วยว่าการกระทรวงเกษตรและสหกรณ์ ผู้บริหารระดับสูงหน่วยงานในสังกัดกระทรวงเกษตรและสหกรณ์ ลงพื้นที่ตรวจราชการและกล่าวมอบนโยบาย
นางสาวมนัญญา  ไทยเศรษฐ์  รัฐมนตรีช่วยว่าการกระทรวงเกษตรและสหกรณ์ ผู้บริหารระดับสูงหน่วยงานในสังกัดกระทรวงเกษตรและสหกรณ์ ลงพื้นที่ตรวจราชการและกล่าวมอบนโยบาย ณ สํานักงาน องค์การส่งเสริมกิจการโคนมแห่งประเทศไทย (อ.ส.ค.) ภาคใต้ จ.ประจวบคีรีขันธ์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังการรับฟังผลดําเนินงานของ องค์การส่งเสริมกิจการโคนมแห่งประเทศไทย (อ.ส.ค) ภาคใต้ ว่าจากผลการดําเนินงานของ อ.ส.ค ถือว่ามีการจัดการในระบบการขนส่งภายในจังหวัดที่ดีมาก โดยมีกําลังผลิต 188 ตัน/วัน เล็งเห็นว่า สามารถเป็นตัวอย่างและศูนย์กลางการผลิตและกระจายผลิตภัณฑ์ ซึ่งต้องให้ความสําคัญกับกระบวนการผลิตให้ได้คุณภาพสากล โดยผลักดันโรงเลี้ยงประสิทธิภาพสูง ซึ่งตลาดตะวันออกกลางเป็นตลาดใหญ่ที่ต้องให้ความสําคัญ กับ คุณภาพฮาลาล ให้ได้คุณภาพทั้งหมด ไม่ว่าจะเป็น ฮาลาลตามหลักศาสนา และ ฮาลาลตามหลักวิชาการ โดยผู้ผลิตจึงจําเป็นต้องให้ความสนใจในเครื่องหมายนี้อย่างจริงจัง ผู้ที่เกียวข้องต้องเรียนรู้ และอยู่บนพื้นฐานของความเข้าใจอย่างถูกต้องเพื่อเตรียมความพร้อมของการผลิต สร้างฐานที่แข็งแกร่งให้กับประเทศต่อไป
ทั้งนี้ภายหลังการประชุม ได้เยี่ยมชมกระบวนการผลิตนม ขององค์การส่งเสริมกิจการโคนมแห่งประเทศไทย (อ.ส.ค) ภาคใต้ และร่วมปลูกต้นกันเกรากับคณะผู้บริหารระดับสูงของจังหวัดประจวบคีรีขันธ์
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-การสัมมนา เรื่อง ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560
วันอังคารที่ 26 กันยายน 2560
การสัมมนา เรื่อง ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560
รองปลัดกระทรวงอุตสาหกรรม เป็นประธานเปิดการสัมมนา เรื่อง ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 ณ โรงแรมรอยัล ปริ๊นเซส หลานหลวง กรุงเทพฯ
วันนี้ (26 กันยายน 2560) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดการสัมมนา เรื่อง ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 สําหรับเจ้าหน้าที่ผู้ปฏิบัติงานของกระทรวงอุตสาหกรรมในส่วนกลางและสถาบันภายใต้กํากับของกระทรวงอุตสาหกรรม โดยมีนางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม ร่วมเปิดงาน ณ โรงแรมรอยัล ปริ๊นเซส หลานหลวง กรุงเทพฯ
รัฐบาลไทย-ข่าวทำเนียบรัฐบาล-รอง นรม.และ รมว.สธ. เผย รัฐบาลทุ่มงบพัฒนาวัคซีนโควิด-19 จัดสรรงบประมาณให้สถาบันวัคซีนแห่งชาติ หาพาร์ทเนอร์ร่วม [กระทรวงสาธารณสุข]
วันพุธที่ 27 พฤษภาคม 2563
รอง นรม.และ รมว.สธ. เผย รัฐบาลทุ่มงบพัฒนาวัคซีนโควิด-19 จัดสรรงบประมาณให้สถาบันวัคซีนแห่งชาติ หาพาร์ทเนอร์ร่วม [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข เผยรัฐบาลจัดสรรงบประมาณให้สถาบันวัคซีนแห่งชาติ หาพาร์ทเนอร์ร่วมพัฒนา และค้นคว้าวัคซีนป้องกันโรคโควิด 19 ให้สําเร็จ เพื่อให้ระบบของไทยสมบูรณ์ มีทุกสิ่งที่ต้องการเรื่องโควิด 19 หรือวันสต็อป ชอปปิ้ง
วันนี้ (27 พฤษภาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังดร.แดเนียล เคอร์เทสซ์ ผู้แทนองค์การอนามัยโลกประจําประเทศไทย เข้าพบและเป็นผู้แทนองค์การอนามัยโลก (WHO) มอบรางวัล World No Tobacco Day Awards 2020 เนื่องในวันงดสูบบุหรี่โลกรับมอบรางวัล World No Tobacco Day Awards 2020 ว่า องค์การอนามัยโลกและประเทศไทยเป็นพันธมิตร ซึ่งดร.แดเนียล ให้การสนับสนุนไทยกับองค์การอนามัยโลกในระดับสากล ให้การรับรองระบบสาธารณสุขของประเทศไทย ให้กําลังใจในการต่อสู้โควิด 19 และพูดกับทูตานุทูตประเทศต่าง ๆ ว่าไทยต่อสู้กับโควิด 19 อย่างจริงจัง มีมาตรฐาน ทุ่มเท ประชาชนให้ความร่วมมือ รวมทั้งเป็นผู้ที่ได้พูดกับตนเป็นคนแรกๆ ว่าต้องส่งเสริมเรื่องการเว้นระยะห่างระหว่างบุคคล (Social Distancing) คือสิ่งที่จะทําให้ชนะในการต่อสู้กับโควิด 19 ซึ่งไทยได้ทํา และทุกคนร่วมกันสวมหน้ากาก ล้างมือ ทําให้ผลลัพธ์ของประเทศไทยเป็นที่ประจักษ์ แม้ในการผ่อนปรนระยะที่ 3 ประชาชนทุกคนก็จะต้องทําตัวแบบวิถีชีวิตใหม่ New Normal เพียงแค่นี้โควิดก็ทําอะไรไม่ได้
“รายงานดัชนีความมั่นคงด้านสุขภาพระบุว่า ไทยเป็นอันดับ 6 ของโลก และอันดับ 1 ของเอเชีย จาก 195 ประเทศทั่วโลกนั้น ผมและคนในกระทรวงสาธารณสุข ทุ่มเททํางานเพื่อให้ประเทศเราปลอดภัย ประชาชนปลอดภัย คนไข้มาถึงรักษาหาย ส่วนที่ประเทศไทยได้รับความชื่นชมว่าเป็นสุดยอดความมั่นคงด้านสาธารณสุข เพราะหมอเก่ง พยาบาลเก่ง เจ้าหน้าที่สาธารณสุขเก่ง และประชาชนชาวไทยเก่งที่สุด” นายอนุทินกล่าว
นายอนุทินกล่าวต่อว่า ด้านวัคซีนป้องกันโรคโควิด 19 รัฐบาลได้จัดสรรงบประมาณจํานวนมากให้สถาบันวัคซีนแห่งชาติ หาพาร์ทเนอร์ร่วมกันค้นคว้า และพัฒนาวัคซีนอย่างจริงจัง แม้ประเทศไทยประสบความสําเร็จ ทั้งเรื่องการคัดกรอง เฝ้าระวัง การให้บริการผู้ป่วย การกักตัว เหลือเรื่องเดียวคือวัคซีนเพื่อให้ระบบสาธารณสุขไทยครบถ้วนสมบูรณ์ เมื่อผลิตวัคซีนได้ก็จะเป็นวันสต็อป ชอปปิ้ง มีทุกสิ่งที่ต้องการสําหรับโควิด 19 ในประเทศ อะไรก็ไม่กลัว ซึ่งความทุ่มเทความร่วมมือจากทั้งภาครัฐ เอกชน แพทย์ พยาบาล และประชาชนที่มีน้ําใจซึ่งกันและกัน โดยเฉพาะอย่างยิ่งการสนับสนุนจากฝ่ายบริหารสูงสุดคือท่านนายกรัฐมนตรี ที่ท่านเป็นประธานศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด- 19) ทําให้ในวันนี้ เราสามารถควบคุมสถานการณ์การแพร่ระบาดได้ในระดับที่น่าพอใจ
************************************** 27 พฤษภาคม 2563
รัฐบาลไทย-ข่าวทำเนียบรัฐบาล-ประธาน JETRO กรุงเทพฯ เข้าเยี่ยมคารวะ รองนายกรัฐมนตรี
วันพฤหัสบดีที่ 1 กุมภาพันธ์ 2561
ประธาน JETRO กรุงเทพฯ เข้าเยี่ยมคารวะ รองนายกรัฐมนตรี
ประธาน JETRO กรุงเทพฯ เข้าเยี่ยมคารวะ รองนายกรัฐมนตรี
วันนี้ (1 กุมภาพันธ์ 2561) เวลา 13.30 น. นายฮิโรกิ มิตสึมาตะ (Mr. Hiroki Mitsumata) ประธาน JETRO กรุงเทพฯ เข้าเยี่ยมคารวะ นายวิษณุ เครืองาม รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีแสดงความยินดีที่ได้พบกับประธาน JETRO กรุงเทพฯ และคณะผู้บริหารหอการค้าญี่ปุ่นในวันนี้ โดยขอให้เชื่อมั่นว่าฝ่ายไทยมุ่งมั่นที่จะให้ความร่วมมือ เพื่อเป็นการกระชับความสัมพันธ์ของทั้งสองฝ่าย ทั้งนี้ประธาน JETRO กรุงเทพฯ ได้รายงานผลสํารวจแนวโน้มทางเศรษฐกิจของบริษัทร่วมทุนญี่ปุ่นในไทย และขอบคุณที่รัฐบาลไทยให้ความร่วมมือและส่งเสริมการค้าและการลงทุนของภาคเอกญี่ปุ่นในไทยอันดีมาโดยตลอด
โอกาสนี้ประธาน JETRO กรุงเทพฯ ชื่นชมที่รัฐบาลไทยได้มีการปรับปรุงทางด้านกฎระเบียบด้านศุลกากร เป็นผลให้สร้างความเชื่อมั่นและอํานวยความสะดวกแก่นักลงทุนญี่ปุ่นที่จะเข้ามาลงทุนในไทย ทั้งนี้รองนายกรัฐมนตรีกล่าวว่า ในสัปดาห์หน้าจะมีการประชุมคณะรัฐมนตรีอย่างเป็นทางการนอกสถานที่ ณ จังหวัดจันทบุรี ซึ่งจะได้หารือถึงการดําเนินการตามนโยบายการพัฒนาระเบียงเศรษฐกิจพิเศษภาคตะวันออก (EEC) ของรัฐบาลไทยด้วย
รัฐบาลไทย-ข่าวทำเนียบรัฐบาล-ธ.ก.ส.จับมือจุฬาลงกรณ์มหาวิทยาลัยพัฒนาความร่วมมือวิชาการ
วันอังคารที่ 6 มีนาคม 2561
ธ.ก.ส.จับมือจุฬาลงกรณ์มหาวิทยาลัยพัฒนาความร่วมมือวิชาการ
ธ.ก.ส. ร่วมมือกับจุฬาลงกรณ์มหาวิทยาลัย พัฒนางานวิจัย สร้างองค์ความรู้ นวัตกรรม โดยใช้ข้อมูลทางด้านสินเชื่อของเกษตรกร นํามาพัฒนาโครงสร้างพื้นฐานในการวิเคราะห์ข้อมูลด้านเครดิต การประกันภัยพืชผลทางการเกษตร ที่สอดคล้องกับ เศรษฐกิจ สังคม และวัฒนธรรมในภาคชน
ธ.ก.ส. ร่วมมือกับจุฬาลงกรณ์มหาวิทยาลัย พัฒนางานวิจัย สร้างองค์ความรู้ นวัตกรรม โดยใช้ข้อมูลทางด้านสินเชื่อของเกษตรกร นํามาพัฒนาโครงสร้างพื้นฐานในการวิเคราะห์ข้อมูลด้านเครดิต การประกันภัยพืชผลทางการเกษตร ที่สอดคล้องกับ เศรษฐกิจ สังคม และวัฒนธรรมในภาคชนบท รวมถึงนโยบายรัฐบาล
วันนี้ ( 6 มีนาคม 2561) นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร และ ศาสตราจารย์ ดร.บัณฑิต เอื้ออาภรณ์ อธิการบดี จุฬาลงกรณ์มหาวิทยาลัย ร่วมพิธีลงนามบันทึกข้อตกลงทางวิชาการ โดยส่งเสริมและประสานความร่วมมือในการจัดทําวิจัย เพื่อสร้างองค์ความรู้ นวัตกรรม อันเป็นประโยชน์ต่อการพัฒนาเศรษฐกิจ สังคม และวัฒนธรรมที่สอดคล้องกับนโยบายรัฐบาล โดยใช้ข้อมูลทางด้านสินเชื่อของเกษตรกร มาพัฒนาโครงสร้างพื้นฐานสําหรับวิเคราะห์ข้อมูลด้านเครดิต (Platform for credit data analytics) การใช้เทคโนโลยี Geographic Information System (GIS) มาพัฒนาระบบประกันความเสียหายของพืชผลทางการเกษตร ที่เกิดจากภัยธรรมชาติ ซึ่งทั้งสองหน่วยงานสามารถแลกเปลี่ยนข้อมูลข่าวสารระหว่างกัน เพื่อให้เกษตรกรได้รับประโยชน์สูงสุด ณ ห้องรับรอง อาคารจามจุรี 4 ชั้น 2 จุฬาลงกรณ์มหาวิทยาลัย
นายอภิรมย์กล่าวว่า ในช่วงที่ผ่านมา ธ.ก.ส.ได้ร่วมกับจุฬาลงกรณ์มหาวิทยาลัย จัดทําโครงการผลิใบต้นกล้าการเกษตร เพื่อกระตุ้นและสร้างความมั่นใจให้กับคนรุ่นใหม่ที่มีความรู้ ความสามารถ มาร่วมพัฒนาภาคเกษตรกรรมในรูปของทุนการศึกษา 56 ทุน ทุนสนับสนุนการฝึกงานและการศึกษาดูงาน 20 โครงการ และสนับสนุนเงินทุนเพื่อเสริมสร้างทักษะตามแผนธุรกิจ 50 โครงการ รวมเป็นเงินกว่า 23 ล้านบาท สําหรับความร่วมมือทางวิชาการในครั้งนี้ เป็นการนําจุดเด่นด้านองค์ความรู้ ด้านวิชาการ นวัตกรรม การวิจัยรวมถึงการใช้เทคโนโลยี จากจุฬาลงกรณ์มหาวิทยาลัยมาเชื่อมโยงกับ ธ.ก.ส.ซึ่งเป็นหน่วยงานที่มีความเชี่ยวชาญในการให้บริการสินเชื่อทางการเกษตร และมีความใกล้ชิดกับเกษตรกรที่เป็นคนส่วนใหญ่ของประเทศ ซึ่งจะช่วยให้การพัฒนาด้านการเกษตรมีประสิทธิภาพ ทั้งในด้านเศรษฐกิจ สังคมและวัฒนธรรม สอดคล้องกับนโยบายของรัฐบาลโดยเฉพาะปัญหาภาวการณ์เปลี่ยนแปลงทางภูมิอากาศของโลก ที่ถือเป็นภัยคุกคามทางธรรมชาติที่ส่งผลกระทบต่อภาคการเกษตรมากที่สุด ดังนั้นทุกประเทศต้องแสวงหาเทคโนโลยีรวมถึงเครื่องมือมารองรับและป้องกันความเสี่ยงให้กับเกษตรกร เช่น การพัฒนาระบบประกันภัยพืชผล ระบบฐานข้อมูลด้านการผลิต ด้านเครดิต โดยสามารถนํามาประยุกต์ใช้ประกอบการตัดสินใจ รวมทั้งมีการกระจายองค์ความรู้ด้านวิจัย นวัตกรรม เทคโนโลยี เพื่อให้เกษตรกรเข้าถึงและได้รับประโยชน์ ทั้งนี้ ความร่วมมือระหว่างสองหน่วยงาน นับเป็นก้าวสําคัญที่จะขับเคลื่อนภาคการเกษตรกรให้มีความเข้มแข็งและมั่นคง รวมถึงเป็นการยกระดับคุณภาพชีวิตของเกษตรกรให้ดีขึ้น.
รัฐบาลไทย-ข่าวทำเนียบรัฐบาล-กระทรวงคมนาคม ขอความร่วมมือหน่วยงานภาครัฐและเอกชน ปฏิบัติตามมาตรการเว้นระยะห่างทางสังคม และขอให้กำหนดมาตรการทำงานที่บ้าน หรือเดินทางเท่าที่จำเป็น เพื่อลดความแออัดในการเดินทางระบบขนส่งสาธารณะ [กระทรวงคมนาคม]
วันพุธที่ 6 พฤษภาคม 2563
กระทรวงคมนาคม ขอความร่วมมือหน่วยงานภาครัฐและเอกชน ปฏิบัติตามมาตรการเว้นระยะห่างทางสังคม และขอให้กําหนดมาตรการทํางานที่บ้าน หรือเดินทางเท่าที่จําเป็น เพื่อลดความแออัดในการเดินทางระบบขนส่งสาธารณะ [กระทรวงคมนาคม]
กระทรวงคมนาคม ขอความร่วมมือหน่วยงานภาครัฐและเอกชน ปฏิบัติตามมาตรการเว้นระยะห่างทางสังคม และขอให้กําหนดมาตรการทํางานที่บ้าน หรือเดินทางเท่าที่จําเป็น เพื่อลดความแออัดในการเดินทางระบบขนส่งสาธารณะ
นายชัยวัฒน์ ทองคําคูณ ปลัดกระทรวงคมนาคม กล่าวว่า ตามที่รัฐบาลได้ประกาศสถานการณ์ฉุกเฉินในทุกเขตท้องที่ทั่วราชอาณาจักร ตั้งแต่วันที่ 26 มีนาคม 2563 โดยมีมาตรการที่เข้มงวดขอให้ประชาชนอยู่ในเคหะสถาน เดินทางเท่าที่จําเป็น และเว้นระยะห่างทางสังคม (Social Distancing) ตลอดจนการสวมหน้ากากเมื่ออยู่ในที่สาธารณะ และกระทรวงคมนาคม ได้กําหนดมาตรการต่าง ๆ เพื่อให้สอดคล้องตามนโยบายดังกล่าว เช่น การคัดกรองผู้โดยสารก่อนเข้าใช้บริการในระบบขนส่งสาธารณะ สวมหน้ากากอนามัยหรือหน้ากากผ้าตลอดระยะเวลาการเดินทาง รวมถึงการจัดเจลแอลกอฮอล์เพื่อบริการประชาชน เพิ่มความถี่ในการทําความสะอาดฆ่าเชื้อภายในสถานีและยานพาหนะ ที่สําคัญคือการกําหนดที่นั่ง ที่ยืน การเข้าแถวคอยรับบริการ ตามมาตรการเว้นระยะห่างทางสังคม (Social Distancing) โดยได้รับความร่วมมือจากผู้ประกอบการ ผู้บริการ และประชาชน จนเป็นผลให้จํานวนผู้ติดเชื้อรายใหม่ลดลงอย่างมากในขณะนี้
นายชัยวัฒน์ ทองคําคูณ จึงขอความร่วมมือหน่วยงานทุกภาคส่วนปฏิบัติงานที่บ้าน (Work from Home) เพิ่มมากขึ้น และกําหนดให้มีการสลับหรือเหลื่อมเวลาการทํางาน และเดินทางเท่าที่จําเป็นจริง ๆ เท่านั้น ทั้งนี้ เพื่อให้สอดคล้องตามการขยายระยะเวลาการบังคับใช้ประกาศสถานการณ์ฉุกเฉินดังกล่าว จนถึงวันที่ 31 พฤษภาคม 2563 พร้อมกําชับให้หน่วยงานที่ให้บริการขนส่งสาธารณะทั้งทางบก ทางน้ํา ทางราง และทางอากาศ จัดเจ้าหน้าที่บริหารจัดการปฏิบัติให้เป็นไปตามมาตรการเว้นระยะห่างทางสังคม (Social Distancing) ภายในอาคารสถานี ชานชาลา และภายในยานพาหนะอย่างเข้มงวด เพื่อป้องกันการกลับมาระบาดของโรคติดเชื้อไวรัสโควิด-19 อย่างรุนแรงภายในประเทศอีก
ทั้งนี้ที่ผ่านมาภาพรวมของปริมาณผู้โดยสารที่ใช้ระบบขนส่งสาธารณะทุกระบบตั้งแต่มีสถานการณ์การแพร่ระบาดของเชื้อไวรัสโควิด-19 ตั้งแต่มีนาคมจนถึงปัจจุบัน มีสัดส่วนที่ลดลงประมาณ 70-80 เปอร์เซ็นต์ เมื่อเปรียบเทียบกับช่วงก่อนที่มีสถานการณ์การแพร่ระบาด ทําให้สามารถดําเนินมาตรการเว้นระยะห่างทางสังคม (Social Distancing) ได้ โดยการเว้นที่นั่งและที่ยืนในการโดยสาร 1-2 เมตร อย่างไรก็ดี เมื่อมีการผ่อนคลายกิจกรรมทางเศรษฐกิจทําให้มีการเดินทางเพิ่มสูงขึ้น อาจเป็นปัญหาในการจัดการให้บริการให้ปลอดภัยจากการติดเชื้อไวรัสโควิด-19 ของผู้โดยสารในบางระบบการเดินทาง จึงจําเป็นอย่างยิ่งที่ต้องได้รับความร่วมมือจากทุกภาคส่วนในการปฏิบัติมาตรการเพิ่มเติม เพื่อช่วยยับยั้งการแพร่ระบาดของโรค เช่น การสลับหรือเหลื่อมเวลาทํางาน การ Work From Home ควบคู่กับความร่วมมือร่วมใจของประชาชนผู้เดินทางในการสวมหน้ากาก เว้นระยะห่างทางสังคม วางแผนและเผื่อเวลาในการเดินทาง เพื่อให้สามารถกระจายความหนาแน่นแออัดในการเดินทางช่วงเวลาเร่งด่วนเช้าและเย็น เพื่อให้ประเทศไทยผ่านพ้นวิกฤตโควิด-19 ได้โดยเร็วที่สุด
รัฐบาลไทย-ข่าวทำเนียบรัฐบาล-สำนักงานบริหารหนี้สาธารณะชี้แจงข้อเท็จจริง กรณีหนี้สาธารณะเพิ่มสูงขึ้น
วันศุกร์ที่ 26 ตุลาคม 2561
สํานักงานบริหารหนี้สาธารณะชี้แจงข้อเท็จจริง กรณีหนี้สาธารณะเพิ่มสูงขึ้น
สํานักงานบริหารหนี้สาธารณะชี้แจงข้อเท็จจริง กรณีหนี้สาธารณะเพิ่มสูงขึ้น
เมื่อวันที่ 10 ตุลาคม 2561 นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ ชี้แจงประเด็นกรณีหนี้สาธารณะเพิ่มสูงขึ้น จากกรณีที่แฟนเพจเฟซบุ๊ก “MOREMOVE” นําเสนอตัวเลขหนี้สาธารณะของไทย อ้างอิงข้อมูลจากสํานักงานบริหารหนี้สาธารณะ โดยนําเสนอตัวเลขในเดือนสิงหาคม 2561 จํานวน 6.6 ล้านล้านบาท ที่ระบุว่าเป็นหนี้ของรัฐบาลมากกว่า 5.3 ล้านล้านบาท และนําไปเปรียบเทียบกับเดือนกรกฎาคม 2561 พบว่ามีจํานวนหนี้เพิ่มขึ้น 1.1 แสนล้านบาท ภายในระยะเวลา 1 เดือน นอกจากนี้ได้ทําการเปรียบเทียบตัวเลขย้อนหลัง 4 ปี ตั้งแต่รัฐบาล คสช. เข้ามาบริหารประเทศ เดือนสิงหาคม 2557 ถึง สิงหาคม 2561 พบว่ามีจํานวนหนี้สาธารณะเพิ่มขึ้น 1 ล้านล้านบาท ทําให้เกิดกระแสวิพากษ์วิจารณ์ในวงกว้างและความวิตกกังวลของประชาชนต่อสภาวะเศรษฐกิจของไทย
สํานักงานบริหารหนี้สาธารณะขอชี้แจงข้อเท็จจริง ดังนี้
ยอดหนี้สาธารณะคงค้าง ณ สิ้นเดือนสิงหาคม 2561 ที่ 6,672,886.49 ล้านบาท เป็นหนี้รัฐบาล จํานวน 5,368,617.39 ล้านบาท เพิ่มขึ้นจํานวน 114,958.09 ล้านบาท จากเดือนกรกฎาคม 2561 (6,557,928.40 ล้านบาท) โดยรายการที่สําคัญคือ 1) การเพิ่มขึ้นของหนี้เงินกู้ล่วงหน้าเพื่อปรับโครงสร้างหนี้ จํานวน 65,000 ล้านบาท ซึ่งเป็นการบริหารหนี้เดิม เพื่อลดความเสี่ยงในการปรับโครงสร้างหนี้ในอนาคต และ 2) การเพิ่มขึ้นของเงินกู้เพื่อชดเชยการขาดดุลงบประมาณ จํานวน 31,533.37 ล้านบาท โดยยอดหนี้รัฐบาลคงค้างที่เพิ่มขึ้นเกิดจากการดําเนินนโยบายการคลังเพื่อพัฒนาเศรษฐกิจและสังคม เพื่อลงทุนโครงการลงทุนต่าง ๆ โดยมีวัตถุประสงค์ เพื่อส่งเสริมความสามารถในการแข่งขันของประเทศ ซึ่งการเพิ่มขึ้นของการลงทุนดังกล่าวสะท้อนได้จากสัดส่วนการลงทุนของภาครัฐต่อ GDP ที่เพิ่มขึ้นอย่างต่อเนื่องจากร้อยละ 4 เป็นร้อยละ 6 ในปีงบประมาณ 2557 ถึงปัจจุบัน นอกจากนี้ ยังมีการลงทุนผ่านรัฐวิสาหกิจในโครงการด้านคมนาคมขนส่ง ตัวอย่างโครงการที่สําคัญ คือ โครงการสาธารณูปโภค โครงการรถไฟชานเมืองสายสีแดง ช่วงบางซื่อ - รังสิต โครงการรถไฟฟ้าสายสีน้ําเงินและสายสีเขียว โครงการรถไฟทางคู่
ปัจจุบันการบริหารหนี้สาธารณะนอกจากจะต้องดําเนินการตามพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติมแล้ว ยังต้องดําเนินการภายใต้พระราชบัญญัติวินัยการเงินการคลังของรัฐ พ.ศ. 2561 อย่างเคร่งครัด โดยมีการกําหนดกรอบวินัยในการบริหารหนี้เพิ่มเติม เพื่อเป็นวินัยในการก่อหนี้ของรัฐบาล และคํานึงถึงความสามารถในการชําระหนี้ โดยรัฐบาลต้องจัดสรรงบประมาณเพื่อการชําระหนี้ในสัดส่วนที่เหมาะสม กล่าวคือชําระดอกเบี้ยตามที่เกิดขึ้นจริงและสัดส่วนการชําระคืนต้นเงินจะต้องอยู่ระหว่างร้อยละ 2.5-3.5 และกําหนดให้การกู้เงินของรัฐบาลในอนาคตต้องดําเนินการเพื่อการลงทุนเท่านั้น ทําให้รัฐบาลต้องมีความรับผิดชอบในการบริหารรายได้รายจ่ายให้สมดุลเกิดความยั่งยืนในการบริหารการคลังในอนาคต
----------------------
รัฐบาลไทย-ข่าวทำเนียบรัฐบาล-คณะกรรมการบริหาร (กบ.) ลงพื้นที่ติดตามสถานการณ์อ้อย น้ำตาลทราย และอุตสาหกรรมต่อเนื่อง ในพื้นที่จังหวัดบุรีรัมย์
วันศุกร์ที่ 1 มีนาคม 2562
คณะกรรมการบริหาร (กบ.) ลงพื้นที่ติดตามสถานการณ์อ้อย น้ําตาลทราย และอุตสาหกรรมต่อเนื่อง ในพื้นที่จังหวัดบุรีรัมย์
นายศิริรุจ จุลกะรัตน์ รองปลัดกระทรวงอุตสาหกรรม (ประธานคณะกรรมการบริหาร) ลงพื้นที่ติดตามสถานการณ์อ้อย น้ําตาลทราย และอุตสาหกรรมต่อเนื่อง ในพื้นที่จังหวัดบุรีรัมย์
วันที่ 26 - 27 กุมภาพันธ์ 2562 นายศิริรุจ จุลกะรัตน์ รองปลัดกระทรวงอุตสาหกรรม (ประธานคณะกรรมการบริหาร) พร้อมด้วยนายวิฤทธิ์ วิเศษสินธุ์ รองเลขาธิการคณะกรรมการอ้อยและน้ําตาลทราย (ผู้ทรงคุณวุฒิและเลขานุการคณะกรรมการบริหาร), นายสมพล โนดไธสง รองเลขาธิการคณะกรรมการอ้อยและน้ําตาลทราย, นายสามารถ น้อยวัน ผู้อํานวยการกองยุทธศาสตร์และแผนงาน และคณะเจ้าหน้าที่สํานักงานคณะกรรมการอ้อยและน้ําตาลทราย นําคณะกรรมการบริหาร (กบ.) ลงพื้นที่ติดตามสถานการณ์อ้อย น้ําตาลทราย และอุตสาหกรรมต่อเนื่อง ในพื้นที่จังหวัดบุรีรัมย์
โดยทางคณะได้เข้าเยี่ยมชมและประชุมรับฟังการบรรยาย เรื่อง กระบวนการผลิตน้ําตาลทราย โดยใช้เทคโนโลยีและการจัดการเพื่อยกระดับอุตสาหกรรมอ้อยและน้ําตาลทราย และหารือแลกเปลี่ยนความคิดเห็นร่วมกับคณะอนุกรรมการบริหารส่วนท้องถิ่นเขต 12 โดยมีนายกฤษฎา แก้วสองเมือง รองผู้ว่าราชการจังหวัดบุรีรัมย์ นางจิรวรรณ พงษ์พิชิตกุล รองประธานกรรมการบริหาร ให้การต้อนรับและนําเยี่ยมชมโรงเรียนนักธุรกิจไร่อ้อย ณ โรงงานน้ําตาลบุรีรัมย์ อําเภอคูเมือง จังหวัดบุรีรัมย์
จากนั้นคณะได้เข้าประชุมรับฟังการบรรยาย เรื่อง การบริหารจัดการในไร่อ้อยจากเกษตรกรชาวไร่อ้อยที่ประสบความสําเร็จและสถานการณ์อ้อยในพื้นที่ โดยมีนายดร สีโสภา นายกสมาคมชาวไร่อ้อยบุรีรัมย์ ให้การต้อนรับและนําเยี่ยมชมการตัดอ้อยสดโดยใช้รถตัดแทนแรงงาน